शतकपूर्ती कसोटी सामने

१५ मार्च १८७७ रोजी जगातला पहिला वहिला कसोटी सामना मेलबर्न येथील मेलबर्न क्रिकेट मैदानावर ऑस्ट्रेलिया क्रिकेट संघ आणि इंग्लंड क्रिकेट संघ यांमध्ये खेळविण्यात आला. त्याला इ.स. १९७७ मध्ये शंभर वर्षे पूर्ण झाली, तर १८८० मध्ये इंग्लंडमध्ये पहिला कसोटी सामना आयोजित केला गेला होता. त्याला १९८० मध्ये शंभर वर्षे पूर्ण झाली. या दोन घटनांची शंभरी साजरी करण्यासाठी आंतरराष्ट्रीय क्रिकेट समितीने १९७७ साली मेलबर्न येथे आणि १९८० साली लॉर्ड्‌स येथे शतकपूर्ती कसोटी सामना भरविला. दोन्ही कसोटी सामने इंग्लंड आणि ऑस्ट्रेलियात झाले. 

जगातला पहिला कसोटी सामना ऑस्ट्रेलियाने ४५ धावांनी जिंकला होता तर योगायोगाने मेलबर्न येथील शतकपूर्ती कसोटीदेखील ऑस्ट्रेलियाने ४५ धावांनीच जिंकली !

इंग्लंड क्रिकेट संघाचा ऑस्ट्रेलिया दौरा, १९७६-७७

आंतरराष्ट्रीय क्रिकेटची शंभरी साजरी करण्यासाठी इंग्लंड संघ ऑस्ट्रेलियात दाखल झाला. १२ ते १७ मार्च दरम्यान मेलबर्नमध्ये एकमेव कसोटी सामना खेळविला गेला. हा सामना जागतिक ८००वा कसोटी सामना होता, तर या दोन संघांमधला २२५वा कसोटी सामना होता. ही एकमेव कसोटी ऑस्ट्रेलियाने ४५ धावांनी जिंकली.
एकमेव कसोटी

ऑस्ट्रेलिया क्रिकेट संघाचा इंग्लंड दौरा, १९८०

एकमेव कसोटी

वर्ग:इ.स. १९७७ मधील क्रिकेट
वर्ग:इ.स. १९८० मधील क्रिकेट
वर्ग:इंग्लंड क्रिकेट संघाचे ऑस्ट्रेलिया दौरे
वर्ग:इंग्लंड क्रिकेट संघाचे परदेशी दौरे
वर्ग:ऑस्ट्रेलिया क्रिकेट संघाचे इंग्लंड दौरे
वर्ग:ऑस्ट्रेलिया क्रिकेट संघाचे परदेशी दौरे